1971 ஏப்ரல் 2004¢

1971 ஏப்ரல் 2004¢ ரவி (சுவிஸ்) 1971ஏப்ரல்2004 ! சேய்! ! என்னைத் தண்டித்துவிடு ! உனது புதைகுழியை ! தென்னமெரிக்கக் காற்றில் விதைத்து ! புரட்சியின் குறியீடாய்ப் போனவன் நீ. ! உன்முன் நான் மண்டியிடுகிறேன் ! என்னைத் தண்டித்துவிடு, நான் ! ஓர் இலங்கையனாய்ப் பிறந்ததிற்காய். ! சேகுவேரா ! உனது பெயரில் ஓர் ஏப்ரல் கிளர்ச்சி ! வெடித்து பின் ! சிதறிப்போய் முப்பத்திமூன்று ஆண்டுகளாகிறது. ! இன்றும் சேகுவேரா என்றால் உனது ! பெயரென்றறியாமல் ! தவறியிருப்பவர்களிடம் நினைவில் ! வந்துபோபவர்களை உனக்குக் காட்ட ! வெட்கப்படுகிறேன். ! உனது தாடியை பிரதிபண்ணியதற்கும் அப்பால் ! சம்பந்தமற்றுப்போனவர்கள் அவர்கள். ! கிளர்ச்சியின் நாயகர்களாய் ! வதந்திகளை நாளுக்குநாள் காற்று ! எழுதிக்கொட்டிய அந்த நாட்களில் நாம் ! திகில்கொண்டிருந்தோம் ! புரட்சியை ஒரு மாயக்குகைபோல் ! அவசர அவசரமாய்ப் புனைந்துகாட்டி பின் ! தோற்றுப்போனார்கள். ! எல்லாம் போயிற்று ! வதந்திகள் பிணங்களின் எண்ணிக்கையையும் ! இந்திய இராணுவத்தின் கொலை வெறியாட்டத்தையும் ! காவி வரவர ! ஊதிப் பெருத்த செய்திகளில் நாம் ! களைப்படைந்தோம். ! அழகுராணி மன்னம்பெரியை நிர்வாணமாய் ! வீதியில் நடத்தி பின் ! கொலைசெய்த பொலிஸ்கோரத்தில் ! மனிதம் அதிர்ந்துநிற்க, உலகின் முதல் ! பெண் பிரதமர் அரசவைக் கட்டிலை ! அலங்கரித்துக்கொண்டிருந்தார். ! இப்படியாய் ! பரம எதிரியாய்ப் போனோர் இன்று ! தேர்தலில் ஓரணியான புதினம் ! இருக்கிறதே பார், சொல்லிட ! வெட்கப்படுகிறேன் நான் ஓர் ! இலங்கையனாய்ப் பிறந்ததில். ! இளைஞர்களேயற்ற கிராமங்களையும் ! பிணங்கள் காவிய களனிகங்கையையும் ! நிர்மாணித்ததில் ! கொலைக்கரங்களிற்குக்கூட வலி எடுத்திருக்கும். ! உயிர்களை புதைகுழிக்குள் கொழுவி ! வீசியதில் ! கடிகார முட்களும் சோர்வுற்றிருக்கும். ! சோசலிசக் கனவுகளோடு புதைக்கப்பட்ட ! தோழர்களின் புதைகுழியில் ! மலர்களுக்குப் பதில் ! இனவாத முட்களோடு அஞ்சலிக்காய் ! அணிவகுக்கின்றனர், உனது பெயரில் ! முன்னர் புயல்கொண்டவர்கள். ! இதற்காய் ! வெட்கம்கொள்ள ஏதும் இல்லை எனின் ! அம்மணமாய் நான் வீதியில் ! நடப்பது ஒன்றும் அசாதாரணமல்ல. ! தண்டித்துவிடு, ! என்னைத் தண்டித்துவிடு! ! உன்முன் நான் மண்டியிடுகிறேன் ! என்னைத் தண்டித்துவிடு சே, நான் ! ஓர் இலங்கையனாய்ப் பிறந்ததிற்காய்! ! - ரவி (சுவிஸ்,160204)